कामगारों के साथ केक काटकर मनाया विधायक जयसिंह अग्रवाल ने जन्मदिन
कोरबा| विधायक जयसिंह अग्रवाल के 54वें जन्मदिन पर बधाई देने वालों की सुबह से ही भीड़ लगी रही। इनमें जिला कांग्रेस, युवक कांग्रेस, एनएसयूआई कांग्रेस सेवादल, इंटक पदाधिकारी, पार्षदगण, व्यापारी बंधु उद्योग संघ के पदाधिकारी, विभिन्न राजनैतिक दल, सामाजिक संस्थानांे के पदाधिकारी व आम लोग शामिल थे। उनके समर्थकों ने जन्मदिन सादगी के साथ मनाया। सबसे पहले वे रेलवे क्रासिंग पहुंचे जहां मजदूरों के साथ केक काटकर अपना जन्मदिन मनाया। अग्रवाल ने समर्थकों के साथ मां सर्वमंगला देवी के दर्शन कर पूजा अर्चना कर क्षेत्र में सुख समृद्धि व अमनचैन की कामना की। वृद्धाश्रम में महिला कांग्रेस ने महिलाओं को साड़ी व पुरूष बुजुर्गाें को लुहंगी वितरित की। युवक कांग्रेस व एनएसयूआई के पदाधिकारी व सदस्यों ने बिलासा ब्लड बैंक में रक्तदान किया।
awa_Deva hin_Deva